Europos Parlamento teisėkūros rezoliucija dėl pasiūlymo dėl Tarybos sprendimo dėl Europos atominės energijos bendrijos (Euratomas) septintosios branduolinių tyrimų ir mokymo veiklos pagrindų programos (2007-2011 m.) (KOM(2005)0119 - C6-0112/2005 - 2005/0044(CNS))



Oficialusis leidinys 300 E , 09/12/2006 p. 0456 - 0463



P6_TA(2006)0266 Branduoliniai tyrimai ir mokymas (2007-2011 m.) * Europos Parlamento teisėkūros rezoliucija dėl pasiūlymo dėl Tarybos sprendimo dėl Europos atominės energijos bendrijos (Euratomas) septintosios branduolinių tyrimų ir mokymo veiklos pagrindų programos (2007-2011 m.) (KOM(2005)0119 — C6-0112/2005 — 2005/0044(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą dėl Tarybos sprendimo (KOM(2005)0119) [1], - atsižvelgdamas į EB steigimo sutarties 7 straipsnį, pagal kurį Taryba pasikonsultavo su Parlamentu (C6-0112/2005), - atsižvelgdamas į Darbo tvarkos taisyklių 51 straipsnį, - atsižvelgdamas į Pramonės, mokslinių tyrimų ir energetikos komiteto pranešimą ir Aplinkos, visuomenės sveikatos ir maisto saugos komiteto bei Biudžeto komiteto nuomones (A6-0203/2006), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal Euratomo sutarties 119 straipsnio antrą dalį; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina pagal 1975 m. kovo 4 d. priimtą bendrąją deklaraciją pradėti taikinimo procedūrą, jei Taryba ketina nukrypti nuo teksto, kuriam pritarė Parlamentas; 5. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 6. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 13 konstatuojamoji dalis (13) Jungtinis tyrimų centras turėtų prisidėti prie pirmiau nurodytų tikslų pasiekimo, vykdydamas tiesioginę veiklą ir teikdamas užsakovo interesus atitinkančią paramą ES politikų įgyvendinimui. | (13) Jungtinis tyrimų centras atlieka itin svarbų vaidmenį teikdamas užsakovo interesus atitinkančią mokslinę ir technologinę paramą ES politikų kūrimui, plėtojimui, įgyvendinimui ir stebėjimui. Jungtiniam tyrimų centrui turėtų būti teikiama nuolatinė parama siekiant, kad jis veiktų kaip ES mokslo ir technologijų informacijos centras ir nepriklausytų nuo privačių ir nacionalinių interesų. | 2 pakeitimas 16 konstatuojamoji dalis (16) Reikėtų imtis atitinkamų priemonių siekiant užkirsti kelią pažeidimams ir sukčiavimui ir būtinų veiksmų susigrąžinant prarastas lėšas, kurios buvo neteisingai išmokėtos ar panaudotos remiantis 1995 m. gruodžio 18 d. Tarybos reglamentais (EB, Euratomas) Nr. 2988/95 dėl Europos Bendrijų finansinių interesų apsaugos, 1996 lapkričio 11 d. (EB, Euratomas) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų ir Europos Parlamento ir Tarybos reglamentu (EB) Nr. 11073/1999 dėl Europos kovos su sukčiavimu tarnybos (OLAF) atliekamų tyrimų. | (16) Reikėtų imtis atitinkamų priemonių siekiant užkirsti kelią pažeidimams ir sukčiavimui ir būtinų veiksmų susigrąžinant prarastas lėšas, kurios buvo neteisingai išmokėtos ar panaudotos remiantis 1995 m. gruodžio 18 d. Tarybos reglamentais (EB, Euratomas) Nr. 2988/95 dėl Europos Bendrijų finansinių interesų apsaugos, 1996 lapkričio 11 d. (EB, Euratomas) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų ir 1999 m. gegužės 25 d. Europos Parlamento ir Tarybos reglamentu (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų. Bet kuriuo atveju reikia imtis veiksmų užtikrinti, kad lėšos, susigrąžintos dėl sukčiavimo ar pažeidimų, įvykdytų nesilaikant pirmiau minėtų reglamentų nuostatų, būtų grąžinamos į septintąją Pagrindų programą ir daugiausia skiriamos mokslinių tyrimų personalo mokymui ir mokslinio konsultavimo veiklai. | 3 pakeitimas 3 straipsnio 1 dalies įžanginė dalis 1. Visa suma Septintajai pagrindų programai įgyvendinti 2007-2011 m. laikotarpiui yra 3092 milijonai eurų. Ši suma yra paskirstoma taip (mln. EUR): | 1. Visa orientacinė suma Septintajai pagrindų programai įgyvendinti 5 metų laikotarpiui pradedant nuo 2007 m. sausio 1 d. yra 2751 milijonai eurų. Ši suma yra paskirstoma taip (mln. EUR): | 4 pakeitimas 3 straipsnio 1 dalies lentelė (a) Sintezės energijos moksliniai tyrimai 2159 | a) Sintezės energijos moksliniai tyrimai 1947 | (b) Branduolio dalijimasis ir radiacinė sauga 394 | b) Branduolio dalijimasis ir radiacinė sauga 394 | (c) Jungtinio tyrimų centro branduolinė veikla 539 | c) Jungtinio tyrimų centro branduolinė veikla 517 | 5 pakeitimas 3 straipsnio 1 a dalis (nauja) | 1a. Iš sintezės energijos moksliniams tyrimams numatytos sumos ne mažiau kaip 900 mln. eurų bus skiriama kitai veiklai, nei I priede išdėstytas ITER mokslinių tyrimų infrastruktūros sukūrimas. | 6 pakeitimas 3 straipsnio 2 a dalis (nauja) | 2a. Komisija, ketindama nukrypti nuo Europos Sąjungos bendrojo biudžeto pastabose ir priede išdėstyto išlaidų paskirstymo, visada apie tai iš anksto pateikia informaciją biudžeto valdymo institucijai. | 7 pakeitimas 5 straipsnis Visa pagal Septintąją pagrindų programą vykdoma veikla turi būti vykdoma laikantis pagrindinių etikos principų. | Visa pagal septintąją Pagrindų programą vykdoma veikla turi būti vykdoma laikantis pagrindinių etikos principų ir visų pirma atsižvelgiant į saugos aspektus. | 8 pakeitimas 6 straipsnio 2 dalies 2 pastraipa Vertinimo išvadas ir savo pastabas Komisija pateikia Europos Parlamentui, Tarybai, Ekonomikos ir socialinių reikalų komitetui bei Regionų komitetui. | Vertinimo išvadas ir savo pastabas Komisija pateikia Europos Parlamentui, Tarybai, Ekonomikos ir socialinių reikalų komitetui, Regionų komitetui ir Europos ombudsmenui. | 10 pakeitimas I priedo paantraštės "Sintezės energijos moksliniai tyrimai" paantraštės "Loginis pagrindas" 2 pastraipa Manoma, kad per kelis dešimtmečius nuo dabar sintezė gali ypatingai prisidėti kuriant ES tvarų ir saugų tiekimą. Sėkmingas jos plėtojimas įgalintų tiekti saugią, tvarią ir aplinkai draugišką energiją. Ilgalaikis Europos sintezės tyrimų tikslas, apimantis visą su sinteze susijusią veiklą valstybėse narėse ir asocijuotose trečiosiose šalyse, - sukurti ekonomiškus reaktorių prototipus šiuos reikalavimus atitinkančioms elektrinėms. | Nepaisant ES dedamų pastangų, kurias ji ir toliau turėtų dėti atsinaujinančios energijos mokslinių tyrimų srityje, manoma, kad per kelis dešimtmečius nuo dabar sintezė gali ypatingai prisidėti kuriant ES tvarų ir saugų energijos tiekimą apytikriai per penkiasdešimt ar šešiasdešimt metų nuo dabar, po to, kai rinkoje įsitvirtins komerciniai sintezės reaktoriai. Siekiant kiek įmanoma sutrumpinti laiką, reikalingą sukurti realią sintezės būdu veikiančią elektrinę, bus vadovaujamasi "pagreitinta" sintezės energijos strategija. Sėkmingas jos plėtojimas įgalintų tiekti saugią, tvarią ir aplinkai draugišką energiją. Ilgalaikis Europos sintezės tyrimų tikslas, apimantis visą su sinteze susijusią veiklą valstybėse narėse ir asocijuotose trečiosiose šalyse, - apytikriai per trisdešimt-trisdešimt penkerius metus sukurti ekonomiškus reaktorių prototipus šiuos reikalavimus atitinkančioms elektrinėms. | 11 pakeitimas I priedo paantraštės "Sintezės energijos moksliniai tyrimai" paantraštės "Veikla" 1 paženklinta pastraipa Šie darbai apims bendro ITER sukūrimo (kaip tarptautinių mokslinių tyrimų infrastruktūros) darbus, visų pirma statybvietės paruošimą, ITER organizacijos ir Europos bendrosios įmonės ITER įgyvendinimui įkūrimą, vadovybės paskyrimą ir darbuotojų atranką, bendrą techninę ir administracinę paramą, įrenginių ir įrangos sukonstravimą bei paramą projektui kūrimo metu. | Šie darbai apims bendro ITER sukūrimo (kaip tarptautinių mokslinių tyrimų infrastruktūros) darbus, visų pirma statybvietės paruošimą, ITER organizacijos ir Europos bendrosios įmonės ITER įgyvendinimui įkūrimą, vadovybės paskyrimą ir darbuotojų atranką, bendrą techninę ir administracinę paramą, įrenginių ir įrangos sukonstravimą bei paramą projektui kūrimo metu. Europos bendroji įmonė ITER įgyvendinimui bus atsakinga už Europos įnašo į ITER valdymą ir administravimą bei pareigų, kylančių iš tarptautinių susitarimų dėl ITER, vykdymą. Už likusios sintezės programos dalies, skirtos gerinti mokslo ir technologijos žinias siekiant greitai realizuoti planus dėl sintezės energijos, įgyvendinimą bus tiesiogiai atsakinga Komisija, kuriai padės konsultacinis komitetas, kaip numatyta Europos Parlamento ir Tarybos reglamente (EB) Nr. ..., nustatančiame įmonių, mokslinių tyrimų centrų ir universitetų dalyvavimo septintosios Pagrindų programos veiksmuose ir mokslinių tyrimų rezultatų sklaidos taisykles (2007-2013 m.) [2] (toliau - "Dalyvavimo taisyklės"). | 12 pakeitimas I priedo paantraštės "Sintezės energijos moksliniai tyrimai" paantraštės "Veikla" 2 paženklinta pastraipa Tikslinėje fizikos ir technologijų programoje bus naudojami sintezės programos, taip pat Jungtinės Europos Torus (JET) programos įrenginiai ir ištekliai. Čia bus įvertintos specifinės esminės ITER technologijos, sujungtos ITER projekto alternatyvos ir eksperimentiškai bei teoriškai pasirengta ITER veikimui. | Tikslinėje fizikos ir technologijų programoje bus naudojami sintezės programos įrenginiai ir ištekliai, t. y. Jungtinės Europos Torus (JET) programa bei magnetinio apribojimo prietaisai, jau esantys arba kuriami visose valstybėse narėse (tokamakai, stelaratoriai, RFP). Čia bus įvertintos specifinės esminės ITER technologijos, sujungtos ITER projekto alternatyvos ir eksperimentiškai bei teoriškai pasirengta ITER veikimui. | 13 pakeitimas I priedo paantraštės "Sintezės energijos moksliniai tyrimai" paantraštės "Veikla" 4 paženklinta pastraipa Toliau bus plėtojamos patobulintos magnetinio apribojimo schemų, turinčių potencialių privalumų sintezės elektrinėms (atkreipiant dėmesį W7-X stelaratoriaus konstravimo užbaigimą), koncepcijos, teorija ir modeliavimas, kad būtų galima aiškiai suprasti sintezės plazmos reiškinius, ir koordinuojama valstybių narių inertinio izoliavimo civilinės tyrimų veikla ryšių palaikymo veiklos kontekste. | Toliau bus plėtojamos patobulintos magnetinio apribojimo schemų, turinčių potencialių privalumų sintezės elektrinėms (atkreipiant dėmesį W7-X stelaratoriaus konstravimo užbaigimą), koncepcijos, teorija ir modeliavimas, kad būtų galima aiškiai suprasti sintezės plazmos reiškinius. | 14 pakeitimas I priedo paantraštės "Sintezės energijos moksliniai tyrimai" paantraštės "Veikla" 5 punktas Atsižvelgiant į su ITER susijusius neatidėliotinus ir vidutinės trukmės poreikius ir į tolesnę sintezės plėtrą, bus imamasi iniciatyvų siekiant užtikrinti, kad būtų laiku disponuojama atitinkamais žmogiškaisiais ištekliais, kalbant apie jų kiekį, kompetencijų įvairovę, išsilavinimą ir patirtį. | Atsižvelgiant į su ITER susijusius neatidėliotinus ir vidutinės trukmės poreikius ir į tolesnę sintezės plėtrą, bus imamasi iniciatyvų siekiant užtikrinti, kad būtų laiku disponuojama atitinkamais žmogiškaisiais ištekliais, kalbant apie jų kiekį, kompetencijų įvairovę, išsilavinimą ir patirtį, taip pat sukuriant europinę sintezės fizikos ir inžinerijos doktorantūros programą. | 15 pakeitimas I priedo paantraštės "Sintezės energijos moksliniai tyrimai" paantraštės "Veikla" 6a punktas (naujas) | Technologijos perkėlimo procesai ITER reikės naujų, lankstesnių organizacinių struktūrų, kad būtų galima sukuriamą inovacijų ir technologinės pažangos procesą sklandžiai perkelti į pramonę siekiant įveikti sunkumus ir sudaryti galimybes Europos pramonei tapti labai konkurencinga. | 16 pakeitimas I priedo paantraštės "Branduolio dalijimasis ir radiacinė sauga" paantraštės "Veikla" 2 punktas Tačiau tolesnis šio energijos šaltinio naudojimas ES kelia rimtą susirūpinimą. Pagrindinės problemos yra veikiančių reaktorių sauga ir ilgai išliekančių atliekų tvarkymas; abi jos yra sprendžiamos techniškai, tačiau reikia pasitelkti ir politines bei visuomenės pastangas. Esminis principas naudojant spinduliuotę pramonėje ar medicinoje - žmonių ir aplinkos apsauga. Visose nurodytose teminėse srityse iš esmės siekiama užtikrinti aukštą saugos lygį. Taip pat visuose branduolinės inžinerijos ir mokslo sektoriuose įžvelgiami aiškūs poreikiai disponuoti infrastruktūra ir kompetencija. Be to, atskiras technines sritis sieja jas visas apimančios temos, pvz., branduolinio kuro ciklas, aktinoidų chemija, rizikos analizė ir saugos įvertinimas ir netgi visuomenės bei valdymo klausimai. | Tačiau tolesnis šio energijos šaltinio naudojimas ES kelia rimtą susirūpinimą. Nepaisant to, reikia dėti pastangas įtvirtinti ir pagerinti esamą saugos lygį ir užtikrinti, kad radiacinės saugos gerinimas ir toliau būtų Bendrijos veiksmų prioritetas. Pagrindinės problemos yra veikiančių reaktorių sauga ir ilgai išliekančių atliekų tvarkymas; abi jos yra sprendžiamos techniškai, tačiau reikia pasitelkti ir politines bei visuomenės pastangas. Esminis principas naudojant spinduliuotę pramonėje ar medicinoje - žmonių ir aplinkos apsauga. Visose nurodytose teminėse srityse iš esmės siekiama užtikrinti aukštą saugos lygį. Taip pat visuose branduolinės inžinerijos ir mokslo sektoriuose įžvelgiami aiškūs poreikiai disponuoti infrastruktūra ir kompetencija. Be to, atskiras technines sritis sieja jas visas apimančios temos, pvz., branduolinio kuro ciklas, aktinoidų chemija, rizikos analizė ir saugos įvertinimas ir netgi visuomenės bei valdymo klausimai. | 17 pakeitimas I priedo paantraštės "Branduolio dalijimasis ir radiacinė sauga" paantraštės "Veikla" 1 punktas Kryptingų mokslinių tyrimų ir plėtros įgyvendinimas siekiant rasti praktiškus sprendimus dėl panaudoto kuro ir ilgai išliekančių radioaktyvių atliekų geologinio laidojimo ir, prireikus, su technologijomis bei sauga susijusi demonstravimo veikla, ir parama Europos bendro požiūrio į pagrindinius klausimus dėl atliekų tvarkymo formavimui. Moksliniai tyrimai, nukreipti į skilimą ir transmutaciją ir (arba) kiti sprendimai siekiant sumažinti atliekų kiekį ir (arba) žalą jas šalinant. | Kryptingų mokslinių tyrimų ir plėtros įgyvendinimas siekiant rasti praktiškus sprendimus dėl panaudoto kuro ir ilgai išliekančių radioaktyvių atliekų geologinio laidojimo ir, prireikus, su technologijomis bei sauga susijusi demonstravimo veikla, ir parama Europos bendro požiūrio į pagrindinius klausimus dėl atliekų tvarkymo formavimui. Konkreti veikla, susijusi su šio tipo atliekų apibūdinimu ir elgsena ilgo laikino saugojimo sąlygomis. Moksliniai tyrimai, nukreipti į skilimą ir transmutaciją ir (arba) kiti sprendimai siekiant sumažinti atliekų kiekį ir (arba) žalą jas šalinant. | 18 pakeitimas I priedo paantraštės "Branduolio dalijimasis ir radiacinė sauga" paantraštės "Veikla" 2 punktas Moksliniai tyrimai, nukreipti į nuolatinės esamų reaktorių sistemų (taip pat branduolinio kuro ciklo įrenginių) eksploatavimo saugos palaikymą, atsižvelgiant į naujus uždavinius, pvz., naujų saugos įvertinimo metodologijų eksploatacijos laiko pratęsimą ir kūrimą (techniniu ir žmogiškuoju aspektu), ir įvertinti reaktorių, kurie bus pastatyti artimiausiu metu ar vėliau, potencialo ir saugos aspektus išlaikant jau ES pasiektus aukštus saugos standartus. | Moksliniai tyrimai, kuriais ir toliau palaikoma nuolatinė esamų ir naujos kartos reaktorių sistemų (taip pat branduolinio kuro ciklo įrenginių) eksploatavimo sauga ir mažinamas žmogiškųjų ir organizacinių klaidų pavojus atsižvelgiant į naujus uždavinius, pvz., naujų saugos įvertinimo metodologijų eksploatacijos laiko pratęsimą ir kūrimą (techniniu ir žmogiškuoju aspektu), ir įvertinami reaktorių, kurie bus pastatyti artimiausiu metu ar vėliau, potencialo ir saugos aspektai toliau gerinant jau ES pasiektus aukštus saugos standartus. | | Atsižvelgiant į tai, bus ypač pabrėžiami metodologijų, kuriomis galima užkirsti kelią žmogiškosioms ar organizacinėms klaidoms (individualioms ar kolektyvinėms) moksliniai tyrimai ir įgyvendinimas. Taip pat visose įmonėse bus skatinama derama saugos kultūra taip užtikrinant, kad ir įrenginio savininkams, ir darbuotojams sauga būtų pagrindinis prioritetinis tikslas. Reaktorių saugos ir didelių avarijų vakarietiško ir rusiško tipo reaktoriuose tyrimai. | 19 pakeitimas I priedo paantraštės "Branduolio dalijimasis ir radiacinė sauga" paantraštės "Veikla" 4 punktas Gerinti galimybes pasinaudoti mokslinių tyrimų infrastruktūra, pvz., medžiagų bandymo reaktoriais, požeminėmis tyrimų laboratorijomis, radiobiologiniais įrenginiais ir audinių bankais, kuri yra būtina siekiant išlaikyti aukštus technikos pasiekimų, inovacijų ir saugos Europos branduoliniame sektoriuje standartus. | Gerinti galimybes pasinaudoti mokslinių tyrimų infrastruktūra, pvz., medžiagų bandymo reaktoriais ir mokomaisiais reaktoriais, tyrimų laboratorijomis, radiobiologiniais įrenginiais ir audinių bankais, kuri yra būtina siekiant išlaikyti aukštus technikos pasiekimų, inovacijų ir saugos Europos branduoliniame sektoriuje standartus. | 20 pakeitimas I priedo paantraštės "Branduolio dalijimasis ir radiacinė sauga" paantraštės "Veikla" 5 punktas, pavadinimas ir pastraipa Žmogiškieji ištekliai ir mokymas | Žmogiškieji ištekliai, mobilumas, švietimas ir mokymas | Teikti paramą mokslinės kompetencijos ir žmogiškųjų išteklių išsaugojimui ir plėtrai siekiant užtikrinti, kad branduoliniame sektoriuje dirbtų tinkamas kvalifikacijas turintys mokslininkai ir darbuotojai. | Teikti paramą mokslinės kompetencijos ir žmogiškųjų išteklių išsaugojimui ir plėtrai siekiant kuo greičiau užtikrinti, kad branduoliniame sektoriuje dirbtų tinkamas kvalifikacijas turintys mokslininkai, inžinieriai, fizikai, organizacinių sistemų srityje besispecializuojantys psichologai ir darbuotojai, ypač išlaikant švietimą universitetuose ir akcentuojant bendrų podiplominių studijų organizavimą branduolinės inžinerijos ir radiacinės saugos srityse, ir visų pirma propaguoti saugą. | 21 pakeitimas I priedo paantraštės "Jungtinio tyrimų centro branduolinė veikla" paantraštės "Loginis pagrindas" 1 dalis Jungtinis tyrimų centras remia Europos energijos tiekimo strategijoje numatytus tikslus, visų pirma padėdamas suderinti Kioto protokolo tikslus. ES turi pripažintą kompetenciją daugelyje branduolinių technologijų aspektų, ir ši kompetencija remiasi solidžiais ankstesniais pasiekimais šioje srityje. Remdamasis savo moksline kompetencija ir integracija į tarptautinę mokslinę bendruomenę JTC teikia paramą ES politikoms ir prisideda prie naujų tendencijų branduolinių tyrimų srityje. Viena vertus, JTC turi kompetentingą personalą ir naujausius įrenginius atlikti pripažintam moksliniam ir (arba) techniniam darbui; kita vertus, jis remia ES politiką, kuria siekiama išsaugoti pagrindines kompetencijas ir žinias ateičiai, rengiant jaunus specialistus ir skatinant jų mobilumą. Atsirado naujų poreikių, visų pirma išorės ryšių ir saugumo politikų srityse. Šiais atvejais reikia vidaus ir saugių informacijos ir analizės sistemų, kurių ne visada galima įsigyti rinkoje. | Padėdamas siekti Europos Sąjungos tikslų, Jungtinis tyrimų centras atlieka specialias funkcijas, susijusias su: | | visuotiniu saugumu, ypač dalyvaudamas kuriant veiksmingos apsaugos, kovos su neteisėtu gabenimu ir branduolinės teismo ekspertizės techniką ir metodus;ES plėtra, nes tai susiję (ir bus susiję ateityje) su naujais reaktorių tipais ir kitais branduoliniais įrenginiais;energijos tiekimu, padėdamas kurti naują branduolinio kuro ciklo techniką pagal tvaraus vystymosi principus. | | Jungtinis tyrimų centras turi kompetentingą personalą ir įrenginius atlikti pripažintam moksliniam ir (arba) techniniam darbui. Jis užtikrina savo infrastruktūros kokybę ir tinkamą atnaujinimą siekdamas, kad Europos moksliniai tyrimai pirmautų. Jungtinis tyrimų centras remia ES politiką, kuria siekiama išsaugoti pagrindines kompetencijas ir žinias ateičiai, suteikdamas kitiems mokslininkams priėjimą prie savo infrastruktūros rengiant jaunus specialistus, skatinant jų mobilumą ir taip išlaikant branduolinės energijos srities žinias Europoje. Atsirado naujų poreikių, visų pirma išorės ryšių ir saugumo politikų srityse. Šiais atvejais reikia vidaus ir saugių informacijos ir analizės sistemų, kurių ne visada galima įsigyti rinkoje. | 22 pakeitimas I priedo paantraštės "Jungtinio tyrimų centro branduolinė veikla" paantraštės "Veikla" 1 dalis Branduolinių atliekų tvarkymą ir poveikį aplinkai siekiant suprasti branduolinio kuro procesus nuo energijos gamybos iki atliekų saugojimo ir ieškoti veiksmingų sprendimų dėl labai aktyvių branduolinių atliekų tvarkymo naudojant du pagrindinius būdus (tiesioginis saugojimas arba skilimas ir transmutacija). | Branduolinių atliekų tvarkymą ir poveikį aplinkai siekiant suprasti branduolinio kuro procesus nuo energijos gamybos iki atliekų saugojimo ir ieškoti veiksmingų sprendimų dėl labai aktyvių branduolinių atliekų tvarkymo naudojant du pagrindinius būdus (tiesioginis saugojimas arba skilimas ir transmutacija). Ypač plėtojama veikla, skirta didinti žinias ir tobulinti ilgai išliekančių atliekų apdorojimą ar vėsinimą ir fundamentaliuosius aktinoidų tyrimus; | 23 pakeitimas I priedo paantraštės "Jungtinio tyrimų centro branduolinė veikla" paantraštės "Veikla" 2 dalis Branduolinę saugą, vykdant mokslinius tyrimus, susijusius su esamų ir naujų kuro ciklo bei vakarietiškų ir rusiškų reaktorių, įskaitant naujo tipo reaktorius, saugumu. Be to, JTC prisidės prie MTTP iniciatyvos - tarptautinio forumo Generation IV ir koordinuos Europos indėlį į šį forumą, kurio veikloje dalyvauja geriausios mokslinių tyrimų organizacijos pasaulyje; | Branduolinę saugą, vykdant mokslinius tyrimus, susijusius su esamais kuro ciklais, vakarietiškų ir rusiškų reaktorių saugumu, ir, platesne prasme, vykdant naujų kuro ciklų ir naujo tipo reaktorių tyrimus. Be to, JTC prisidės prie MTTP iniciatyvos - tarptautinio forumo Generation IV ir koordinuos Europos indėlį į šį forumą, kurio veikloje dalyvauja geriausios mokslinių tyrimų organizacijos pasaulyje; JTC šioje srityje integruos Europos mokslinius tyrimus ir užtikrins Europos įnašo į GIF reikšmingumą tiek dydžio, tiek kokybės požiūriu. | 24 pakeitimas I priedo paantraštės "Jungtinio tyrimų centro branduolinė veikla" paantraštės "Veikla" 3a ir 3b dalys (naujos) | Kampanijas, skirtas padėti politikams ir visuomenei suprasti branduolinę energiją, nes dabar dauguma mokslininkų, politikų ir piliečių yra įsitikinę, kad visuotinis atšilimas vyksta ir jį lemia deginant iškastinį kurą išsiskiriančios anglies dujos, o branduolinė energija yra būtina turimų energijos šaltinių dalis, siekiant patenkinti pasaulio energijos poreikius neišskiriant anglies dujų. Informacijos apie branduolinę energiją skleidimą piliečiams ir jų atstovams pradedant rengti daugiametes informavimo apie branduolinę energiją kampanijas, skirtas skatinti diskusijas ir palengvinti sprendimų priėmimą, taip sudarant sąlygas objektyviai diskutuoti remiantis faktais ir priimti žinojimu paremtus sprendimus. Siekiant užtikrinti, kad šios kampanijos būtų kuo veiksmingesnės, jos turėtų būti rengiamos naudojant socialinių mokslų metodiką. Be to, nepamirštant, kad, norint suvokti branduolinės energijos naudojimo padarinius, palyginimas su kitais energijos šaltiniais yra labai svarbus, visų skatinamų arba remiamų informavimo kampanijų metu bus minimos ir aiškinamos kitais lygmenimis dedamos ES pastangos, skatinančios kitus, ypač atsinaujinančius, energijos šaltinius. | [1] Dar neskelbta OL. [2] OL L .... --------------------------------------------------